Levi Sherwood

Levi Sherwood (s. 22. lokakuuta 1991 Uusi-Seelanti) on freestyle motocross -ajaja. Hänen isänsä Dave Sherwood oli speedwayammattilainen ja Levi on ajanut koko elämänsä kaksipyöräisillä. Levi ajoi myös normaalia motocrossia aina teini-ikäiseksi, mutta piti enemmän hyppäämisestä ja päätyi kilpailemaan FMX:ssä.  Hän voitti ensimmäisen Red Bull X-Fighters -kilpailunsa vuonna 2009 vain 17-vuotiaana. Nykyisin hän kilpailee samalla kiertueella. Hän otti toisen voittonsa vuonna 2010 Moskovassa. Levi on myös ollut mukana X Gamesissa ja vuonna 2010 hän voitti hopeaa freestylessa, häviten Travis Pastranalle vain yhdellä pisteellä. Vuonna 2012 Sherwood voitti Red Bull X-Fighters World Tourin mestaruuden.

Lähteet

Aiheesta muualla 
Kotisivut

Uusiseelantilaiset moottoriurheilijat
Vuonna 1991 syntyneet
Elävät henkilöt